**Zasadnutie zo dňa 5.2.2014**

**Zápisnica OZ 1/2014**

Zápisnica č. 1/2014 zo zasadnutia   
obecného zastupiteľstva vo Veľkých Kostoľanoch  
konaného dňa 5. februára 2014, o 18.00 hod.

Počet poslancov OZ: 9  
Počet prítomných poslancov: 8

Rokovanie obecného zastupiteľstva otvoril a viedol Mgr. Gilbert Liška, starosta obce. Konštatoval, že na rokovaní obecného zastupiteľstva sa zúčastnila nadpolovičná väčšina poslancov obecného zastupiteľstva a vyhlásil rokovanie za uznášaniaschopné.

Program:  
1. Otvorenie rokovania  
2. Kontrola overenia zápisnice z predošlého zasadnutia  
3. Návrh na overovateľov zápisnice zo zasadnutia  
4. Voľba návrhovej komisie na výrok uznesenia  
5. Stanovisko hlavnej kontrolórky k návrhu rozpočtu   
6. Rozpočet obce na rok 2014   
7. Programový rozpočet obce na roky 2014 - 2016  
8. Správa o kontrolnej činnosti hlavnej kontrolórky za rok 2013  
9. Návrh plánu kontrolnej činnosti hlavnej kontrolórky na rok 2014  
10. Majetkové priznanie hlavnej kontrolórky  
11. VZN č. 1/2014 o určení názvu ulíc  
12. Predĺženie nájomných vzťahov s nájomníkmi obecných bytov   
13. Informácia o spotrebe elektrickej energie za verejné osvetlenie v roku 2013   
14. Verejné obstarávanie a prieskum trhu na investičné akcie   
15. Informácia o vyúčtovaní kultúrnych akcií Jarmok a Vianočný koncert 2013   
16. Informácia z činnosti komisií pri OZ   
17. Informácia o poskytnutom dare - betónové výrobky na stavbu chodníka  
18. Oznámenie Lendi Ardi and Lina, s.r.o. Sereď o otvorení prevádzky  
19. Schválenie otváracích hodín Lendi Ardi and Lina, s.r.o. Sereď  
20. Žiadosť občanov o odstránenia cestného spomaľovača na ul. Ľ. Štúra   
21. Presun časti finančných prostriedkov Tennis Clubu a DHZ z roku 2013 do roku 2014   
22. Diskusia  
23. Návrh uznesenia

1.  
OZ schvaľuje návrh programu rokovania.

Za: 6  
Proti: 0  
Zdržal sa: 2 (Jasenovský, Bartovič)  
Počet poslancov pri hlasovaní: 8

2.  
Overovatelia zápisnice z predchádzajúceho zasadnutia Ing. Lucia Duranová a Mgr. Pavol Krátký konštatovali, že zápisnica bola napísaná v súlade s rokovaním.

3.  
OZ schvaľuje návrh overovateľov zápisnice zasadnutia v zložení: Marek Magula a Mgr. Pavol Krátký.

Za: 8  
Proti: 0  
Zdržal sa:   
Počet poslancov pri hlasovaní: 8

4.  
OZ schvaľuje návrhovú komisiu na výrok uznesenia v zložení: Ing. Lucia Duranová a Ing. Peter Jeluš.

Za: 8  
Proti: 0   
Zdržal sa: 0  
Počet poslancov pri hlasovaní: 8

5.  
OZ berie na vedomie odborné stanovisko hlavnej kontrolórky k návrhu rozpočtu obce na rok 2014.

Za: 8  
Proti: 0   
Zdržal sa: 0  
Počet poslancov pri hlasovaní: 8

6.  
OZ schvaľuje rozpočet obce na rok 2014 nasledovne:

Príjmy 1 931 903 Eur  
Výdavky 1 931 903 Eur

V rámci rozpočtu na rok 2014 ekonomická komisia navrhne rozdelenie dotácie vo výške   
35 530 Eur pre organizácie a rozdelenie uvedie v zápisnici z rokovania komisie.

Za: 8  
Proti: 0   
Zdržal sa: 0  
Počet poslancov pri hlasovaní: 8

7.  
OZ berie na vedomie programový rozpočet obce na roky 2014 - 2016.

Za: 8   
Proti: 0   
Zdržal sa: 0  
Počet poslancov pri hlasovaní: 8

8.  
OZ berie na vedomie správu hlavnej kontrolórky za rok 2013

Za: 8   
Proti: 0   
Zdržal sa: 0  
Počet poslancov pri hlasovaní: 8

9.  
OZ schvaľuje návrh plánu kontrolnej činnosti hlavnej kontrolórky na rok 2014.

Za: 8  
Proti: 0   
Zdržal sa: 0  
Počet poslancov pri hlasovaní: 8

10.  
OZ berie na vedomie podanie majetkového priznania hlavnej kontrolórky obce Evy Ferančíkovej. Majetkové priznanie prerokuje ekonomická komisia.

Za: 8  
Proti: 0   
Zdržal sa: 0  
Počet poslancov pri hlasovaní: 8

11.  
OZ schvaľuje VZN č. 1/2014 o určení názvu ulíc.

Za: 8  
Proti: 0   
Zdržal sa: 0  
Počet poslancov pri hlasovaní: 8

12.  
OZ schvaľuje predĺženie nájomného vzťahu s nájomníkmi bytov vo vlastníctve obce od 1. februára 2014 na tri roky nasledovne:

Vladimír Havlas - 1. izbový byt na ul. Kanižská, Veľké Kostoľany  
Mária Nagyová - 2. izbový byt na ul. M. R. Štefánika, Veľké Kostoľany

Za: 8  
Proti: 0   
Zdržal sa: 0  
Počet poslancov pri hlasovaní: 8

13.  
Starosta obce informoval OZ o spotrebe elektrickej energie nového verejného osvetlenia za rok 2013.

spotreba elekt. energie v roku 2012: 102 830 kWh  
spotreba elekt. energie v roku 2013: 52 982 kWh

rozdiel: 49 848 kWh  
finančná úspora: 8 812 Eur

OZ berie na vedomie informáciu starostu obce o zvýšení efektívnosti verejného osvetlenia v roku 2013.

Za: 8  
Proti: 0   
Zdržal sa: 0  
Počet poslancov pri hlasovaní: 8

14.  
OZ schvaľuje vykonanie verejného obstarávania a prieskumu trhu na investičné akcie podľa rozpočtu obce na rok 2014 a určuje členov do komisií na verejné obstarávanie nasledovne: Ing. Lucia Duranová, Ing. Peter Jeluš, Jozef Hricišák, Ľubomír Bartovič, Ing. Karol Jasenovský.

Za: 8  
Proti: 0   
Zdržal sa: 0  
Počet poslancov pri hlasovaní: 8

15.  
Starosta obce informoval OZ o financovaní kúltúrnych akcií Remeselnícky jarmok a Vianočný koncert v roku 2013.

Remeselnícky jarmok  
Príjmy (dotácie - Javys, a.s., VÚC, predajcovia) 2760 Eur  
Výdaje (hudobné skupiny, účinkujúci, ozvučenie, prenájom pódia, materiál) 5175 Eur  
Rozdiel: 2415 Eur

Vianočný koncert   
Príjmy (dotácie - Transpetrol, a.s., Joma stav, s.r.o.,   
Puk plus, s.r.o., Zempres, s.r.o., P. Kolarovič - Betstav,   
Geo-Haj, s.r.o, Ing. Peter Ábel - architektonická kancelária) 1750 Eur  
Výdaje (účinkujúci - 2100 Eur, vianočná výzdoba, občerstvenie 451 Eur) 2551 Eur  
Rozdiel: 801 Eur

OZ berie na vedomie informáciu starostu obce o financovaní kultúrnych akcií Remeselnícky jarmok a Vianočný koncert v roku 2013.

Za: 8  
Proti: 0   
Zdržal sa: 0  
Počet poslancov pri hlasovaní: 8

16.  
O činnosti jednotlivých komisií pri OZ informovali predsedovia komisií nasledovne:

Pavel Hambálek - komisia pre verejný poriadok riešila sťažnosti občanov, predovšetkým susedské vzťahy.

Ing. Peter Jeluš - komisia stavebná, bytová a ŽP vykonala kontrolu spotreby plynu v starom dome kultúry a miestnostiach, ktoré využíva Dychová hudba Rovina a Základná umelecká škola. Zvýšenú spotrebu prerokovali s Michalom Šintálom, ktorý spotrebu plynu sleduje. Komisia navrhla znížiť vykurovanie na minimum a postupne ukončiť činnosti v tejto nevyhovujúcej budove.

Ing. Lucia Duranová - ekonomická a invertarizačná komisia riešila prerozdelenie dotácií, venovala sa verejnému obstarávaniu a pripraví zmenu VZN o poskytovaní dotácií.

Jozef Hricišák - kultúrna a športová komisia sa venovala harmonogramu kultúrnych podujatí.

OZ berie na vedomie informácie predsedov komisií pri OZ.

Za: 8  
Proti: 0   
Zdržal sa: 0  
Počet poslancov pri hlasovaní: 8

17.  
Starosta obce informoval OZ o poskytnutom dare betonárske výrobky na výstavbu chodníka od spoločnosti Safe Technology, s.r.o. Trenčín v objeme: dlažba 205 m2, obrubník 108 m.

OZ berie na vedomie informáciu starostu obce o poskytnutom dare spoločnosti Safe Technology, s.r.o. Trenčín obci Veľké Kostoľany.

Za: 8  
Proti: 0   
Zdržal sa: 0  
Počet poslancov pri hlasovaní: 8

18.   
OZ berie na vedomie oznámenie Lendi Ardi and Lina, s.r.o., M.R.Štefánika 24, Sereď, IČO: 47 061 898 o otvorení prevádzky Výroba a predaj pekárskych výrobkov na ul. J. Hollého 186, Veľké Kostoľany.

Za: 8  
Proti: 0   
Zdržal sa: 0  
Počet poslancov pri hlasovaní: 8

19.   
OZ schvaľuje otváracie hodiny Lendi Ardi and Lina, s.r.o., M.R.Štefánika 24, Sereď, IČO: 47 061 898, prevádzky Výroba a predaj pekárskych výrobkov na ul. J. Hollého 186, Veľké Kostoľany nasledovne:

PO - PIA: 5,30 - 18,00 hod.  
SO: 5,30 - 12,00 hod.  
NE: zatvorené

Za: 8  
Proti: 0   
Zdržal sa: 0  
Počet poslancov pri hlasovaní: 8

20.   
OZ schvaľuje žiadosť Miroslava Katru, bytom ul. Ľ. Štúra 279/100, Veľké Kostoľany a ďalších občanov podpísaných na žiadosti o odstránenie cestného spomaľovača na ul. Ľ. Štúra.

Za: 8  
Proti: 0   
Zdržal sa: 0  
Počet poslancov pri hlasovaní: 8

21.  
OZ schvaľuje presun finančných prostriedkov v rámci poskytnutej dotácie z roku 2013 do roku 2014 organizáciám nasledovne:  
- Tennis Club: 1484 Eur  
- DHZ: 147,58 Eur

Za: 8  
Proti: 0   
Zdržal sa: 0  
Počet poslancov pri hlasovaní: 8

22.  
Diskusia

Ing. Karol Jasenovský - spýtal sa na dotáciu pre Noemi, n.o., ktorá jej bola poskytnutá v roku 2013.

Ing. Gabriela Hájeková - dotácia bola v tomto roku zaslaná na účet Noemi, n.o.

Marián Michalík - spýtal sa na hospodárenie organizácií s finančnými prostriedkami. Zaujímal sa na čo konkrétne boli použité, keďže to v správe HK nebolo uvedené. Navrhol tieto rozpísať položkovite.

Bc. Eva Ferančíková - povedala, že všetky doložené finančné doklady organizácií sú k dispozícii k nahliadnutiu.

23.   
OZ schvaľuje prečítaný návrh uznesenia.

Za: 8  
Proti: 0   
Zdržal sa: 0  
Počet poslancov pri hlasovaní: 8

Overovatelia zápisnice: Marek Magula

                                          Mgr. Pavol Krátký